અમુક દિવસોથી ફૂટબોલને કારણે ટીવી અને ટીવી બહારના વિશ્વમાં ઘણું મનોરંજન મળી રહ્યું છે. શોલેનો ઠાકુર ફૂટબોલ માટે જ સર્જાયો હતો. તેનામાં ફૂટબોલરના તમામ ગુણો હતા. ફૂટબોલની સૌ પહેલી શરત એ કે બોલને હાથ નહીં અડાડવાનો. ઠાકુરને હાથ જ નહોતા. ચાહે તોય અડી ન શકે. ફૂટબોલ પ્લેયરની જેમ ઠાકુર પણ તેના માથા, ખભા ને પગથી લડતો, સ્પાઈક્સવાળા શૂઝ પહેરતો. ઠૂંઠો ઠાકુર બ્રાઝીલના ફૂટબોલર લિયોનિડાસની જેમ સાઈકલ કિક પણ મારતો. મજાક નથી.. ફિલ્મમાં બધું ડોક્યુમેન્ટેડ છે!’ અમારા એક મિત્રને ફૂટબોલ ચર્ચાઓના અતિરેકથી ઉબકા આવવા માંડ્યા છે પણ તેઓ ફૂટબોલની વાતોને અવગણી નથી શકતા એટલે આવી રમુજી સમાંતર રેખાઓ તાણે છે.